ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी लसीकरण मोहिमेंतर्गत आतापर्यंत लसींच्या 178.02 कोटी मात्रा देण्यात आल्या
भारतातील सक्रीय रुग्णभार सध्या 77,152 इतका आहे.
सक्रीय रुग्णसंख्येचे प्रमाण 0.18%
रुग्ण बरे होण्याचा दर सध्या 98.62%
गेल्या 24 तासात 14,947 रुग्ण बरे झाले, त्यामुळे बरे झालेल्या रुग्णांची एकूण संख्या 4,23,53,620 वर पोहोचली.
गेल्या 24 तासात 6,561 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 77 कोटी चाचण्या करण्यात आल्या, गेल्या 24 तासात 8,82,953 चाचण्या करण्यात आल्या.
सांस्कृतिक मंत्रालय
सिव्हील 20 इंडिया 2023 गटाच्या कार्यकारी समितीची बैठक संपन्न
नागपूर दि 20 मार्च 2023
सिव्हील 20 इंडिया 2023 गटाच्या कार्यकारी समितीची बैठक आज 20 मार्च 2023 रोजी नागपूर इथल्या रेडिसन ब्ल्यू हॉटेलमध्ये झाली. या बैठकीला सिव्हील 20 इंडिया 2023 गटाच्या सुकाणू समितीचे  सदस्य, आंतरराष्ट्रीय सल्लागार समितीचे  सदस्य आणि सिव्हिल 20 इंडिया 2023 गटाचे कार्यकारी गट समन्वयक तसेच रामभाऊ म्हाळगी प्रबोधिनीचे उपाध्यक्ष विनय सहस्रबुद्धे आणि सिव्हिल 20 इंडिया गटसचिवालयाचे आश्रयदाते या बैठकीला उपस्थित होते.
या बैठकीला उपस्थित असलेल्या सुकाणू समितीच्या सदस्यांमध्ये भारतातल्या अमृता विद्यापिठमचे अध्यक्ष स्वामी अमृतस्वरूपानंद, सेवानिवृत्त भारतीय राजदूत आणि सिव्हिल 20 इंडिया 2023 चे शेर्पा विजय के. नांबियार, निवेदिता भिडे, विवेकानंद केंद्राच्या अखिल भारतीय उपाध्यक्ष निवेदिता भिडे, ब्राझीलमधील जस्टॉस आणि सिव्हिल 20 इंडिया 2023 च्या ट्रोइका सदस्य अलेस्सांद्रो नीलो,, मार्टिन रेचर्ट्स, लक्झेंबर्गच्या रायझिंग फ्लेम्सच्या सह-संस्थापक आणि संचालक आणि माजी युरोपियन कमिशनर ऑफ जस्टिस निधी गोयल, सिव्हिल 20 इंडिया 2023 शेर्पा आह मफ्तुचन आणि सिव्हिल 20 इंडिया 2023चे उप शेर्पा स्वदेश सिंग आणि किरण डीएम हे या बैठकीला उपस्थित होते.
या बैठकीला उपस्थित असलेल्या आंतरराष्ट्रीय सल्लागार समितीच्या  सदस्यांमध्ये क्लिंटन हेल्थ ऍक्सेस इनिशिएटिव्हचे क्लिनिकल डायरेक्टर डॉ. अँडी कार्मोन, एशियन डेव्हलपमेंट अलायन्सचे प्रादेशिक समन्वयक ज्योत्स्ना मोहन,द प्रकार्सा, इंडोनेशियाचे बिन्नी बुचोरी,एड्स हेल्थकेअर फाउंडेशन AHF ग्लोबल अॅडव्होकसी आणि पॉलिसीचे संचालक गिलरमिना अलानिझ, LVIA, इटली महासचिव रिकार्डो मोरो, अबॉन्ग ब्राझील चे पेड्रो बोका, सेवा इंटरनॅशनलचे ग्लोबल समन्वयक, श्याम परांडे, आंतरराष्ट्रीय सांस्कृतिक अभ्यास परिषदेच्या अध्यक्ष डॉ. शशी बाला यांचा समावेश होता. विजय नांबियार यांनी प्रतिनिधींचे स्वागत केले आणि स्वामी अमृतस्वरूपानंद यांना उद्घाटनपर भाषण करण्यास सांगितले.
वेळ, प्रयत्न आणि परमेश्वराची आराधना या बाबी आपल्या जगण्याचे सर्वात महत्वाचे अंग असल्याचे स्वामी अमृतस्वरूपानंद यांनी सांगितलं. अध्यात्म हा जीवनाचा अविभाज्य भाग आहे असे ते म्हणाले. सरकारने तळागाळातील सर्वसामान्य माणसांच्या समस्या ऐकून घेत, त्यावर उपाय शोधून त्याची अंमलबजावणी करणे आवश्यक असल्याचे स्वामी अमृतस्वरूपानंद म्हणाले. देशाचे पंतप्रधान नरेंद्र मोदी आपल्या धोरणांच्या माध्यमातून याच तत्वाचे पालन करण्याचा प्रयत्न करत असल्याचेही त्यांनी अधोरेखीत केले.
भारताच्या सिव्हील 20 चे शेरपा अह माफ्तुचान यांनीही या बैठकीला संबोधीत केले. सिव्हील 20 या गटाची जी 20 चा अधिकृत संलग्नीत गट म्हणून प्रासंगिकता अजूनही कायम असल्याचे त्यांनी सांगीतले. या गटामुळे जी 20 समुहात सामाजिक मुद्द्यांचा समावेश करण्यात मदत झाली आहे, आणि अशा मुद्यांच्या बाबतीत सिव्हील 20 गटाने अधिक महत्वाकांक्षी व्हायची गरज आहे असे ते म्हणाले. सिव्हील 20 या गटाकडून तांत्रिक आणि राजकीयदृष्ट्या व्यवहार्य ठरू शकतील अशा ठोस शिफारशी यायला हव्यात अशी गरजही त्यांनी व्यक्त केली.
या नंतर ही बैठक सर्व उपस्थितांना चर्चा आणि सहभागासाठी खुली केली गेली. त्यावेळी उपस्थितांनीही सिव्हिल 20 इंडिया कार्यकारी गटाशी संबंधीत उपक्रम आणि संकल्पना मसुद्याविषयी त्यांच्या सूचना आणि शिफारसी मांडल्या.
युवा व्यवहार आणि क्रीडा मंत्रालय
भारतीय यॉटिंग संघटनेच्या  वरिष्ठ गटाच्या राष्ट्रीय अजिंक्यपद 2022 स्पर्धेचा मुंबई येथे समारोप
मुंबई, 21 नोव्हेंबर 2022
भारतीय यॉटिंग संघटनेच्या वरिष्ठ गटाच्या राष्ट्रीय अजिंक्यपद स्पर्धेचा 20 नोव्हेंबर 2022 रोजी समारोप झाला. पहिल्या दोन दिवसांत सातत्याने बदलत्या आणि हलक्या वाऱ्यामध्ये आणि नंतरच्या काळात मुंबई बंदर परिसरातील मध्यम स्वरूपाच्या वाऱ्यात विजेतेपदासाठी या स्पर्धेत अतिशय चुरस पाहायला मिळाली. या वर्षीच्या आशियाई स्पर्धांच्या निवड चाचणी स्पर्धांतील ही पहिली स्पर्धा होती. वरिष्ठ आशियाई स्पर्धा वर्गातील बोटींसाठी, वायएआय तसेच भारतीय नौदल नौकानयन संघटनेच्या अधिपत्याखाली 13 ते 20 नोव्हेंबर 2022 या कालावधीत मुंबई येथील आयएनडब्ल्यूटीसी अर्थात भारतीय नौदल वॉटरमनशिप प्रशिक्षण केंद्राच्या परिसरात ही स्पर्धा आयोजित करण्यात आली होती. या वर्गांमध्ये आयक्यूफॉईल , एनएसीआरए 17 , आयएलसीए 7 ,आयएलसीए 6 , 470 , 49 ईआर , 49 ईआरएफएक्स  आणि आरएस:एक्स  या प्रकारांचा समावेश होता.
पुढच्या वर्षी चीनमध्ये होणाऱ्या आशियाई स्पर्धांसाठी निवड होऊन भारताचे प्रतिनिधित्व करण्याच्या उद्देशाने देशभरातील 14 नौकानयन क्लबचे प्रतिनिधित्व करणाऱ्या 114 नाविकांनी या स्पर्धेमध्ये अतिशय चुरशीचे दर्शन घडवले.
जागतिक नौकानयनात पात्र आंतरराष्ट्रीय शर्यत अधिकाऱ्यांसह स्पर्धेशी संबंधित सर्व अधिकारी, सिंगापूर, दक्षिण कोरिया आणि ओमान या देशांचे आणि अंतर मापक यांच्या पथकाने या शर्यतीचे योग्य स्वरुपात परिचालन आणि सर्व स्पर्धकांना एकाच पातळीवरुन स्पर्धेत खेळण्याची संधी यांची सुनिश्चिती केली.
मुंबई येथे आयएनडब्ल्यूटीसी मध्ये 20 नोव्हेंबर 2022 रोजी झालेल्या स्पर्धेच्या समारोप समारंभात प्रमुख पाहुणे म्हणून अतिविशिष्ट सेवा पदक,विशिष्ट सेवा पदक प्राप्त, पश्चिमी नौदल कमांडचे प्रमुख व्हॉईस ॲडमिरल के. स्वामिनाथन उपस्थित होते. त्यांच्या हस्ते विजेत्यांना पारितोषिकांचे वितरण करण्यात आले.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
शिक्षण मंत्रालय
राष्ट्रीय शिक्षण धोरणांतर्गत  कौशल्याधारित शिक्षणास चालना देण्यासाठी सरकारने उचललेली पावले
नवी दिल्ली, 25 जुलै 2022
भारत सरकारने सर्व कौशल्य परिसंस्थांमध्ये कौशल्य भारत अभियानाअंतर्गत  विविध प्रयत्नांमध्ये एककेंद्राभिमुखता आणणारे उपक्रम सुरू केले आहेत. शालेय विद्यार्थ्यांपासून लाखो लोकांमध्ये कौशल्यवृद्धी करण्यासाठी वेगवेगळ्या विकास योजना आणि कार्यक्रमांची अंमलबजावणी 20 हून अधिक केंद्रीय मंत्रालये आणि विभाग करत असून अखिल भारतीय स्तरावर उद्योगांच्या आवश्यकतांनुसार कुशल कार्यदल निर्माण करण्याचा उद्देश आहे.
राष्ट्रीय शिक्षण धोरण  2020 यामध्ये व्यावसायिक शिक्षणाला सर्वसाधारण शिक्षणाशी जोडून त्या माध्यमातून मुख्य प्रवाहात आणण्यावर विशेष जोर दिला असून त्यामुळे विद्यार्थ्यांना उद्योगांच्या आवश्यकता पूर्ण करण्यासाठी विविध प्रकारची कौशल्ये हस्तगत करण्यास तसेच शिक्षणाचा दर्जा सुधारण्यासही मदत होणार आहे.
शालेय शिक्षण आणि साक्षरता विभाग  समग्र शिक्षा या केंद्र पुरस्कृत योजनेंतर्गत शालेय शिक्षणाला स्किल इंडिया मिशनच्या उद्दिष्टांच्या धर्तीवर आणून त्याद्वारे व्यावसायिकीकरण करण्याच्या योजनेची अंमलबजावणी करण्याचे काम करत आहे.
सर्व माध्यमिक आणि वरिष्ठ माध्यमिक शाळांमध्ये व्यावसायिक शिक्षणाला सर्वसामान्य शालेय शिक्षणासह जोडणे ; विद्यार्थ्यांची रोजगारक्षमता आणि व्यावसायिक क्षमतेत वृद्धी करणे; प्रत्यक्ष कामाचे वातावरण विद्यार्थ्यांना उपलब्ध करून देणे आणि विविध करिअर पर्यायांबाबत विद्यार्थ्यांमध्ये जागृती निर्माण करणे ज्यामुळे त्त्यांची योग्यता, क्षमता आणि आकांक्षा यानुसार योग्य निवड करण्यास ते सक्षम होऊ शकतील, हा या योजनेचा उद्देश आहे. सरकारी तसेच सरकारी अनुदानित शाळांचा या योजनेमध्ये समावेश करण्यात आला आहे.
या योजनेंतर्गत समाविष्ट शाळांमध्ये एनएसक्यूएफचे अनुपालन करणारे व्यावसायिक अभ्यासक्रम इयत्ता नववी ते बारावीपर्यंतच्या विद्यार्थ्यांसाठी उपलब्ध आहेत. माध्यमिक स्तरावर म्हणजे इयत्ता नववी आणि दहावीसाठी अतिरिक्त विषय म्हणून व्यावसायिक मोड्यूल्सची सोय आहे. वरिष्ठ माध्यमिक स्तरावर म्हणजे इयत्ता अकरावी आणि बारावीसाठी व्यावसायिक अभ्यासक्रम  अनिवार्य विषय म्हणून दिला जातो. व्यावसायिक अभ्यासक्रम हे निर्धारित प्रतिकात्मक तास, वय आणि शैक्षणिक पात्रता यावर तसेच शालेय विद्यार्थ्यांना अनुरूपतेनुसार निवडले जातात. राज्य सरकारांना असा सल्ला देण्यात आला आहे की व्यावसायिक अभ्यासक्रमांना इतर शैक्षणिक विषयांच्या धर्तीवरच समजले जावे आणि विषयांच्या योजनेत त्यांना समान दर्जा देण्यात यावा.
या योजनेंतर्गत,व्यावसायिक अभ्यासक्रमांचा रोजगारक्षम कौशल्य मोड्यूल अनिवार्य भाग करण्यात आला आहे. त्यात संभाषण कौशल्य, स्वयंव्यवस्थापन कौशल्य, माहिती आणि संप्रेषण तंत्रज्ञान कौशल्य, व्यावसायिकता कौशल्य आणि हरित कौशल्य यांचा समावेश आहे.
कौशल्य विकास आणि उद्योजकता  मंत्रालय शिक्षण मंत्रालयाच्या सहयोगाने  स्किल हब इनिशिएटिव योजनेची प्रधानमंत्री कौशल विकास योजनेच्या 3.0  अंतर्गत अंमलबजावणी करत आहे. ही नोडल कौशल्य केंद्रे म्हणून ओळखली जात असून अर्धवट शाळा सोडून दिलेल्यांसाठी तसेच शाळाबाह्य विद्यार्थ्यांसाठी कौशल्य विकास आणि व्यावसायिक प्रशिक्षणाच्या संधी पुरवण्यासाठी ती आहेत. स्किल हब्सच्या माध्यमातून एकात्मिक कौशल्य योजना राबवण्याच्या दिशेने एक पाऊल म्हणून असून 1 जानेवारी 2022 रोजी पथदर्शी योजना सुरू करण्यात आली होती.
केंद्रीय शिक्षण राज्यमंत्री अन्नपूर्णा देवी यांनी आज लोकसभेत एका प्रश्नाच्या लेखी उत्तरात ही माहिती दिली.S.Kakade/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
रसायन आणि खते मंत्रालय
एफएसीटीने शेतकऱ्यांना शेतीची आवश्यक पोषक तत्त्वे उपलब्ध करून देण्यासाठी तीन जहाज खते आयात करण्यासाठी ऑर्डर दिली
दोन जहाजे पोहोचली, उर्वरित एक ऑगस्टमध्ये येण्याची अपेक्षा
कंपनीने आर्थिक वर्ष 2018-19 मध्ये विक्रमी निव्वळ नफा कमावला
 2020-21 च्या पहिल्या तीन महिन्यात उत्पादन आणि विपणन आघाडीवर उत्साहवर्धक कामगिरी बजावली आहे.
खतांच्या व्यापाराच्या माध्यमातून सर्वंकष सुधारणा करण्याचे कंपनीचे नियोजन आहे. आतापर्यंत कंपनीने 3 जहाज खतांची ऑर्डर दिली आहे. यापैकी दोन जहाजांचे यापूर्वीच आगमन झाले आहे. एका जहाजामध्ये 27500 मेट्रिक टन एमओपी आणि दुसरे जहाज 27500 मेट्रिक टन कॉम्प्लेक्स फर्टिलायझरचे आहे. तिसरे एमओपी चे जहाज जे येत्या ऑगस्टमध्ये येणे अपेक्षित आहे.
प्रमुख देखभाल उपक्रम पूर्ण करून आणि सांडपाण्याची देखरेख करणारी ऑनलाइन पद्धतीची सुविधा स्थापित केल्यानंतर, 2020-2021 या आर्थिक वर्षात कॅप्रोलॅक्टम ऑपरेशन्स पुन्हा सुरू करण्याची योजना कंपनी आखत आहे. प्रकल्पाची चाचणी पूर्ण करण्यात आली आहे.
2019-20 या आर्थिक वर्षाच्या दरम्यान, एफएसीटीने निव्वळ नफा, फॅक्टमफॉस, अमोनिअम सल्फेट उत्पादन आणि खतांची विक्री यात नवी उंची गाठली आहे. वर्षातील प्रमुख वैशिष्ट्ये पुढील प्रमाणे आहेत –
वार्षिक उलाढाल
चालू वर्ष ₹ 2770 कोटी, मागील वर्ष ₹ 1955 कोटी
नफा
चालू वर्ष ₹ 976 कोटी, मागील वर्ष ₹ 163 कोटी
सन 2000-01 दरम्यान 8.38 लाख मेट्रिक टन या पूर्वीच्या उच्चांकाला मागे टाकत, फॅक्टमफॉस  चे 8.45 लाख मेट्रिक टन उत्पादन ही आतापर्यंतची नेहमीच सर्वांत मोठी नोंद राहिली आहे.
अमोनिअम सल्फेटचे 2.21 लाख मेट्रिक टन उत्पादन हे गेल्या 19 वर्षांच्या काळातील सर्वाधिक आहे.
फॅक्टमफॉसची 8.35 लाख मेट्रिक टन विक्री ही देखील मागील 19 वर्षांच्या काळातील सर्वांधिक आहे.
अमोनिअम सल्फेटची विक्री 2.36 लाख मेट्रिक टन.
शहरी कम्पोस्टची विक्री  या वर्षासाठी सर्वाधिक राहिली आहे 
वर्षभरात कंपनीने पूर्ण भारतात खत विपणन कार्य वाढविले, कंपनीने पश्चिम बंगाल, ओरिसा, महाराष्ट्र आणि गुजरात मध्ये खत विक्री विपणन विस्तारित केले. पहिली पायरी म्हणून कंपनीने महाराष्ट्र आणि पश्चिम बंगाल या राज्यांमध्ये अमोनिअम सल्फेटचे विपणन सुरू केले.
M.Chopade/S.Shaikh/P.Kor
कार्मिक, सार्वजनिक तक्रार आणि निवृत्ती वेतन मंत्रालय
सीजीएचएस सुविधेअंतर्गत बाह्य रुग्ण सेवा मिळविण्यासाठी अथवा ठराविक आरोग्य भत्ता यापैकी निवृत्तीवेतनधारक अथवा कुटुंब निवृत्तीवेतनधारकाला पर्याय बदलासाठीची प्रक्रिया आणि कालमर्यादा यासंदर्भात केंद्रीय निवृत्तीवेतन आणि निवृत्तीवेतनधारक कल्याण विभागाने जारी केल्या सूचना
नवी दिल्ली 24 मार्च 2022
सध्या लागू असलेल्या सूचनांनुसार सीजीएचएस अर्थात केंद्र सरकारच्या आरोग्य योजनेच्या कक्षेबाहेरील क्षेत्रात राहणाऱ्या निवृत्तीवेतनधारक अथवा कुटुंब निवृत्तीवेतन धारकाला सीजीएचएस अंतर्गत मिळणाऱ्या बाह्य रुग्ण सेवा सुविधेऐवजी मासिक 1000 रुपये एफएमए अर्थात ठराविक आरोग्य भत्ता घेण्याचा पर्याय उपलब्ध आहे. निवृत्तीवेतनधारक अथवा कुटुंब निवृत्तीवेतनधारक त्यांच्या जीवित कालावधीत एकदा एफएमए ऐवजी सीजीएचएस अंतर्गत मिळणाऱ्या बाह्य रुग्ण सेवा सुविधेचा पर्याय किंवा या उलट क्रियेचा पर्याय निवडू शकतात. केंद्रीय कार्मिक, सार्वजनिक तक्रार निवारण आणि निवृत्तीवेतन मंत्रालयाच्या अखत्यारीतील निवृत्तीवेतन आणि निवृत्तीवेतन धारक कल्याण विभागाने आता निवृत्तीवेतनधारक अथवा कुटुंब निवृत्तीवेतन धारकाला सीजीएचएस अंतर्गत मिळणारी बाह्य रुग्ण सेवा सुविधा किंवा एफएमए यामध्ये पर्याय बदलासाठीची प्रक्रिया आणि कालमर्यादा यासंदर्भात सूचना जारी केल्या आहेत.
नव्याने जारी केलेल्या सूचनांनुसार, जर एफएमए सुविधेचा लाभ घेत असलेल्या निवृत्तीवेतनधारक अथवा कुटुंब निवृत्तीवेतनधारकाला सीजीएचएस अंतर्गत मिळणाऱ्या बाह्य रुग्ण सेवा सुविधेचा लाभ घायचा असेल तर तो किंवा ती एफएमए सुविधा बंद करण्यासाठी ज्या संबंधित बँकेकडून निवृत्तीवेतन वितरीत होते त्या बँकेकडे अर्ज करू शकतो/शकते. संबंधित बँक एफएमए सुविधेअंतर्गत रक्कम देणे थांबवेल आणि यासंदर्भातील अर्ज मिळाल्यापासून कार्यालयीन कामाच्या तीन दिवसांच्या आत तसे प्रमाणपत्र जारी करेल. त्यानंतर, निवृत्तीवेतनधारक आवश्यक सीजीएचएस योगदान भरल्यानंतर  संबंधित सीजीएचएस अधिकाऱ्यांकडे सीजीएचएस कार्ड मिळण्यासाठी अर्ज करू शकतो/शकते. निवृत्तीवेतनधारक अथवा कुटुंब निवृत्तीवेतनधारकाने सर्व संबंधित औपचारिकता पूर्ण केल्याच्या आणि सीजीएचएस योगदानाची रक्कम भरल्याच्या तारखेनंतर कार्यालयीन कामाच्या चार दिवसांच्या आत त्याला/तिला तात्पुरते सीजीएचएस कार्ड जारी करण्यात येईल. नियमित सीजीएचएस कार्ड मिळेपर्यंत हे तात्पुरते कार्ड वापरता येईल.
जर सीजीएचएस अथवा आंतररुग्ण आणि बाह्य रुग्ण अशा दोन्ही सुविधांचा लाभ घेणाऱ्या निवृत्तीवेतनधारक अथवा कुटुंब निवृत्तीवेतनधारकाला सीजीएचएसच्या कक्षेबाहेरील भागात रहात असताना किंवा निवासस्थान बदलल्यामुळे आधी सीजीएचएस कक्षेच्या आत असलेले निवासस्थान सोडून सीजीएचएस कक्षेबाहेरील भागात राहायला जाण्यामुळे जर एफएमए सुविधेचा पर्याय हवा असेल तर त्याला/तिला सीजीएचएस अंतर्गत मिळणारी बाह्य रुग्ण सेवा रद्द करण्यासाठी सीजीएचएसच्या आधिकारिक संस्थेकडे अर्ज करावा लागेल. सीजीएचएसची आधिकारिक संस्था सीजीएचएस कार्डावर तशी नोंद करेल आणि अर्ज मिळाल्यापासून कार्यालयीन कामाच्या चार दिवसांच्या आत हा/ही निवृत्तीवेतनधारक अथवा कुटुंब निवृत्तीवेतनधारक बाह्य रुग्ण सुविधा घेणार नाही अशा अर्थाचे प्रमाणपत्र जारी करेल. त्यानंतर निवृत्तीवेतनधारक अथवा कुटुंब निवृत्तीवेतनधारक एफएमएची रक्कम मिळणे सुरु करण्यासाठी सुधारित निवृत्तीवेतन मिळण्याची सुविधा सुरु होण्यासाठीच्या अर्जासह या प्रमाणपत्राची एक प्रत कार्यालय प्रमुखाकडे जमा करेल. अशा प्रकरणांमध्ये सीजीएचएसची आधिकारिक संस्थेकडून प्रमाणपत्र मिळाल्याच्या तारखेपासून एफएमएची रक्कम देण्यात येईल.
नवी दिल्ली, 11 एप्रिल 2020
कोविड – 19 लॉकडाऊनच्या काळात भारतीय रेल्वेच्या विविध रेल्वेसेवांमधील म्हणजेच आयआरसीटीसी, आरपीएफ, विभागीय रेल्वे आणि रेल्वेचे अन्य कर्मचारी सामाजिक कार्याची बांधिलकी कायम ठेवत निःस्वार्थीपणे आणि ऐच्छिकपणे गरजू लोकांना गरम अन्न पुरविण्यासाठी अथक काम करीत आहेत. आयआरसीटीसीच्या स्वयंपाकघरांमधून, आरपीएफच्या मदतीने आणि स्वयंसेवी संस्थांच्या सहभागाने 28 मार्च 2020 पासून रेल्वेच्या वतीने दुपारच्या जेवणासाठी शिजवलेले अन्न, कागदी पत्रावळ्या आणि रात्रीच्या जेवणासाठी अन्नाची पाकिटे मोठ्या प्रमाणावर पुरविण्यात येत आहेत.
अन्न वितरण उपक्रम 10.2 लाखापर्यंत पोहोचून आज 1 दशलक्षाचा टप्पा ओलांडला आहे. गरीब, लहान मुले, कूली, स्थलांतरित मजूर, निराधार व्यक्ती आणि अन्नाच्या शोधात असलेल्या प्रत्येकाला रेल्वेस्थानकांच्या आसपास आणि रेल्वे स्थानकांच्या परिसरात हे अन्न वितरित केले जात आहे. तर, गरजू लोकांना अन्न देताना सामाजिक अंतर आणि स्वच्छता पाळली जाण्याकडे काटेकोरपणे लक्ष दिले जात आहे.
आयआरसीटीसीच्या नवी दिल्ली, बंगळुरू, हुबळी, मुंबई सेंट्रल, अहमदाबाद, भुसावळ, हावडा, पटना, गया, रांची, कटिहार, दिनदयाळ उपाध्याय नगर, बलासोर, विजयवाडा, खुर्दा, काटपाडी, तिरुचिरापल्ली, धनबाद, गुवाहाटी, समस्तीपूर, प्रयागराज, इटारसी, विशाखापट्टणम, चेंगलपट्टू, पुणे, हाजीपूर, रायपूर आणि टाटानगर येथील स्वयंपाकघरांमधून तसेच विविध विभागांमधून जसे की, उत्तर, पश्चिम, पूर्व, दक्षिण आणि दक्षिण मध्य विभागांमधून जवळपास 10.2 लाख जणांना शिजवलेले अन्न काल 10 एप्रिल 2020 पर्यंत वितरित करण्यात आले आहे. यापैकी 60 टक्के शिजवलेले अन्न आयआरसीटीसीकडून पुरविण्यात आले आहे, साधारण 2.3 लाख जणांना अन्न आरपीएफच्या स्वतःच्या माध्यमातून पुरविण्यात आले आणि जवळपास 2 लाख जणांना अन्न रेल्वेबरोबर काम करणाऱ्या काही स्वयंसेवी संस्थांनी पुरविले आहे.
अन्नाचे वितरण आरपीएफ, जीआरपी, झोनचे व्यावसायिक विभाग, राज्य सरकारे आणि सामाजिक संस्थांच्या मदतीने केले जात आहे. जिल्हा प्रशासन आणि स्वयंसेवी संस्थांच्या मदतीने रेल्वे स्थानकांच्या आसपासच्या भागातील गरजू लोकांच्या गरजा भागविण्यासाठी स्टेशन परिसराच्या पलिकडेही आयआरसीटीसीच्या कामाचा प्रसार वाढविण्यासाठी संबंधित विभागांचे जीएम/डीआरएम देखील आयआरसीटीसीच्या अधिकाऱ्यांशी सातत्याने संपर्कात आहेत.
आयआरसीटीसीच्या, स्वयंसेवी संस्था आणि त्यांच्या स्वयंपाकघरांमधून तयार होणारे अन्न गरजू लोकांपर्यंत वितरित करण्यासाठी रेल्वे सुरक्षा दलाची या कामात मोठी भूमिका आहे. 74 ठिकाणी 5419 लोकांपर्यंत 28 मार्चला अन्न पुरवठा सुरू केल्यापासून
अन्न वितरित करण्याचा हा आकडा दररोज वाढतच गेला आहे. कालपर्यंत अंदाजे 6.5 लाख जणांना आरपीएफच्या माध्यमातून 313 ठिकाणी अन्न वितरीत करण्यात आले आहे. अन्नाच्या वितरणामध्ये आयआरसीटीसीने तयार केलेल्या काही पदार्थ देखील असतात.
रेल्वे आणि वाणिज्य आणि उद्योगमंत्री श्री पियूष गोयल यांनी रेल्वे कर्मचाऱ्यांना गरजू लोकांना अन्न आणि इतर मदतीसाठी केलेले प्रयत्न आणखी वाढविण्यास सांगितले आहे. याबरोबरच आयआरसीटीसीच्या कर्मचाऱ्यांनी पंतप्रधान सहायता निधीसाठी 20 कोटी रुपये जमा केले आहेत. 2019 - 20 च्या सीएसआर फंडातून 1.5 कोटी रुपये, 2020 – 21 च्या सीएसआर फंडातून 6.5 कोटी आणि देणगी 12 कोटी रुपये दिले आहेत. पंतप्रधान श्री नरेंद्र मोदी यांनीही या योगदानाचे कौतुक केले आहे. त्यांनी ट्विट केले होते की, ``कोरोना व्हायरसचा पराभव करण्यातील योगदानाबद्दल मी @IRCTC आयआरसीटीसी अधिकारी कुटुंबाचे कौतुक करतो. #IndiaFightsCorona.
G.Chippalkatti/S.Shaikh/P.Kor
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 171 कोटी 28 लाख मात्रा देण्यात आल्या आहेत.
भारतातील कोविड सक्रीय रुग्णसंख्या सध्या 7,90,789
सक्रीय रुग्णसंख्येचे प्रमाण सध्या 1.86% इतके आहे
रोगमुक्ती दर सध्या 96.95%
गेल्या 24 तासांत 1,67,882 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 4,11,80,751 झाली आहे
गेल्या 24 तासांत 67,084 नव्या कोरोना बाधितांची नोंद झाली
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीच्या एकूण 74 कोटी 61 लाख चाचण्या करण्यात आल्या; गेल्या 24 तासांत 15,11,321 चाचण्या करण्यात आल्या
राष्ट्रपती कार्यालय
राष्ट्रपतींच्या हस्ते दादासाहेब फाळके पुरस्कार प्रदान
नवी दिल्ली, 29 डिसेंबर 2019
राष्ट्रपती राम नाथ कोविंद यांनी आज  नवी दिल्लीत राष्ट्रपती भवनात झालेल्या समारंभात अमिताभ बच्चन यांना दादासाहेब फाळके पुरस्कार प्रदान केला.
S.Tupe/J.Patankar/D.Rane
(Visitor Counter : 73
पंतप्रधान कार्यालय
आशियाई क्रीडास्पर्धा 2022 मध्ये महिलांच्या दहा मीटर एअर पिस्टल प्रकारात सुवर्ण पदक मिळवलेल्या पलकचे पंतप्रधानांनी केले कौतुक
नवी दिल्ली, 29 सप्टेंबर 2023
पंतप्रधान नरेंद्र मोदी यांनी हांगझोऊ येथे आशियाई क्रीडास्पर्धा 2022 मध्ये महिलांच्या 10 मीटर एअर पिस्टल प्रकारात सुवर्णपदक जिंकल्याबद्दल पलकचे अभिनंदन केले आहे.
पंतप्रधानांनी x या समाजमाध्यमावर आपल्या संदेशात म्हटले आहे :
"नेमबाजीमध्ये भारतासाठी आणखी एक खास क्षण!”
असामान्य कामगिरी आणि महिलांच्या 10 मीटर एअर पिस्टल प्रकारात सुवर्णपदक जिंकल्याबद्दल पलकचे अभिनंदन. तिची अचूकता आणि केंद्रित केलेले लक्ष यामुळे देशाला अभिमान वाटत आहे. तिच्या पुढील प्रयत्नांसाठी मी तिला खूप खूप शुभेच्छा देतो.”
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
मंत्रिमंडळ
ब्रिक्स देशांदरम्यान सामाजिक आणि श्रम क्षेत्रातील सहकार्याबाबत सामंजस्य कराराला मंत्रिमंडळाची मंजुरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने ब्राझील, रशिया , भारत, चीन आणि दक्षिण अफ्रीका दरम्यान सामाजिक आणि श्रम क्षेत्रातील सहकार्याबाबत सामंजस्य कराराला कार्योत्तर मंजुरी दिली आहे. ३ ऑगस्ट २०१८ रोजी झालेल्या ब्रिक्स श्रम आणि रोजगार मंत्र्यांच्या बैठकीदरम्यान या करारावर स्वाक्षऱ्या करण्यात आल्या होत्या.
विवरण :
या करारानुसार भारतासह सर्व सहभागी देशांनी श्रम कायदा बनवणे आणि तो लागू करणे, वंचित घटकांवर विशेष भर देतानाच सर्व कामगारांच्या अधिकारांचे संरक्षण करणे, रोजगार आणि श्रम बाजार धोरणे, व्यावसायिक शिक्षण, कौशल्य विकास आणि प्रशिक्षण तसेच सामाजिक सुरक्षा क्षेत्रात परस्पर सहकार्याबाबत सहमती व्यक्त करण्यात आली. सदस्य देश सामाजिक सुरक्षा आणि श्रमिकांशी संबंधित अन्य मुद्य्यांवर सहकार्यासाठी ब्रिक्स देशांच्या श्रम संशोधन संस्था आणि सामाजिक सुरक्षा सहकार्य आराखड्याचा वापर करू शकतात. हा करार आंतर्राष्ट्रीय करार नाही. त्यामुळे यात सहभागी देशांना आंतरराष्ट्रीय कायदयाचे पालन करणे बंधनकारक नाही.
प्रमुख प्रभाव :
नव्या औद्योगिक क्रांतीच्या युगात हा करार ब्रिक्सच्या सदस्य देशांना सर्वसमावेशक विकास आणि सामायिक समृद्धिची समान उद्दिष्टे साध्य करण्यासाठी सहकार्य, भागीदारी आणि उत्तम ताळमेळ असलेली कार्यप्रणाली उपलब्ध करून देईल.सदस्य देशाना श्रम आणि रोजगार तसेच सामाजिक सुरक्षा आणि सामाजिक संवाद संबंधित कार्यक्रमांची अंमलबजावणी आणि त्याच्याशी संबंधित माहितीचे आदान प्रदान करणे शक्य होईल. या माध्यमातून आंतरराष्ट्रीय श्रम संघटनेचे अंतर्राष्ट्रीय प्रशिक्षण केन्द्र ब्रिक्स देशांच्या श्रम संस्थाच्या जाळ्याशी जोडले जाईल. यामध्ये भारताच्या वी.वी. गिरि राष्ट्रीय श्रम संस्थेचा समावेश आहे. या जाळ्याच्या माध्यमातून युवकांना रोजगार उपलब्ध करून देणे आणि रोजगाराच्या नव्या संधी शोधण्यासाठी संशोधन कार्यावर विशेष भर दिला जाणार आहे. या माध्यमातून क्षमता विकास, माहितीचे आदान-प्रदान, वर्चुअल नेटवर्क आणि नवीन तंत्रज्ञान शिकण्यातील सहकार्य अधिक दृढ होईल. ब्रिक्सचा सामाजिक सुरक्षा सहकार्य आराखडा सदस्य देशांमध्ये सामाजिक सुरक्षा सहकार्य वाढवेल आणि सामाजिक सुरक्षा प्रणाली आणि सामाजिक सुरक्षा संबंधी करार सुधारण्यात सहकार्य बळकट करेल.
N.Sapre/S.Kane/P.Kor
ग्राहक व्यवहार, अन्न आणि सार्वजनिक पुरवठा मंत्रालय
मेरा रेशन मोबाईल अॅपची आज सुरुवात
नवी दिल्ली, 12 मार्च 2021
ग्राहक व्यवहार, अन्न व सार्वजनिक वितरण मंत्रालयाच्या अंतर्गत अन्न व सार्वजनिक वितरण विभागाचे सचिव सुधांशु पांडे यांनी आज “वन नेशन वन रेशन कार्ड”  योजनेवरील पत्रकार परिषदेत भाषण केले. यावेळी सचिवांनी मेरा रेशन मोबाइल अॅपचे देखील उदघाटन केले. या अॅपचा फायदा विशेषतः रोजगारासाठी नवीन ठिकाणी जाणाऱ्या रेशनकार्ड धारकांना होईल.
या प्रसंगी माध्यमांना माहिती देताना पांडे म्हणाले की, ऑगस्ट 2019 मध्ये सुरुवातीला 4 राज्यांत सुरू करण्यात आलेली यंत्रणा अल्पावधीतच म्हणजे डिसेंबर 2020 पर्यंत 32 राज्ये / केंद्रशासित प्रदेशात सुरू करण्यात आली आणि येत्या काही महिन्यातच उर्वरित 4 राज्ये / केंद्रशासित प्रदेशात  एकत्रीकरण पूर्ण होण्याची अपेक्षा आहे. पांडे यांनी माहिती दिली की सध्या या प्रणालीत देशातील सुमारे 69 कोटी एनएफएसए अर्थात राष्ट्रीय अन्न सुरक्षा कायद्यांतर्गत लाभार्थी  आहेत आणि एक राष्ट्र एक रेशन कार्ड अंतर्गत मासिक सरासरी 1.5 ते 1.6 कोटी पोर्टेबिलिटी व्यवहार नोंदवले जात आहेत.
कोविड -19 महामारीच्या काळात प्रत्येक एनएफएसए लाभार्थीसाठी विशेषतः स्थलांतरितांसाठी ओएनओआरसी ही एक मूल्यवर्धित सेवा असल्याचे सिद्ध झाले आहे असे पांडे यांनी सांगितले.
परप्रांतीय एनएफएसए लाभार्थ्यांपर्यंत पोहोचण्याच्या संदर्भात ते म्हणाले की, विभाग इतर मंत्रालये / विभागांशी सातत्याने सहकार्य करीत आहे. ते म्हणाले की ओएनआरओसी प्रणालीमध्ये स्थलांतरितांच्या पोर्टलचे एकत्रीकरण कामगार आणि रोजगार मंत्रालयाच्या पाठिंब्याने केले जात आहे. यात ओएनओआरसीला गृह आणि शहरी व्यवहार मंत्रालयाच्या पीएम स्वनिधी कार्यक्रमाचा भाग बनविण्यात आले आहे, भारतीय रेल्वेच्या श्रमिक विशेष सह रेल्वेने प्रवास करणाऱ्या स्थलांतरितांसाठी जागरूकता मोहीम  आणि आयइसी/ क्रिएटिव्ह चा विकास तसेच माहिती आणि प्रसारण मंत्रालय, पीआयबी, माय गव्ह, ब्यूरो ऑफ आऊटरीच अँड कम्युनिकेशन द्वारे माध्यम प्रसिद्धी यांचा यात समावेश आहे.
देशभरातील 2,400 हून अधिक रेल्वे स्थानकांवर आणि रेडिओ स्पॉट्सच्या माध्यमातून हिंदी आणि प्रादेशिक भाषांमध्ये मोठ्या प्रमाणावर जागरूकता अभियान राबविण्यात येत आहे.
Click here to see DFPD PPT ONORC
Click here to see ONORC PPT Mobile AppM.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
आरोग्य आणि कुटुंब कल्याण मंत्रालय
कोविड-19 लसीकरण : अद्ययावत माहिती
लसीकरणाबाबतचा डेटा डार्क वेबवर लिक केल्याचा हॅकर्सचा दावा खोटा असल्याचे, केंद्रीय आरोग्य मंत्रालय आणि लसीकरण अंमलबजावणीविषयक अधिकारप्राप्त गटाकडून स्पष्ट
कोविन ॲपवर असलेला नागरिकांचा सर्व डेटा सुरक्षित राहील यासाठी आम्ही वेळोवेळी आवश्यक ती पावले उचलत आहोत: डॉ आर एस शर्मा
नवी दिल्ली, 12 जून 2021
कोविन ॲप व्यवस्थेवरील नागरिकांची माहिती कथितरित्या  हॅक म्हणजेच चोरी झाल्याच्या प्रकरणाचा तपास, इलेक्ट्रोनिक्स आणि माहिती तंत्रज्ञान मंत्रालयाच्या कॉम्प्युटर आप्तकालीन प्रतिसाद चमूद्वारे केला जात आहे.
लसीकरण अंमलबजावणी विषयक अधिकारप्राप्त गटाचे अध्यक्ष डॉ आर. एस. शर्मा यांनी याबाबत स्पष्ट माहिती देतांना सांगितले की, ‘या ॲपवरची माहिती डार्क वेब  द्वारे चोरी केल्याचा कथित हॅकर्सचा दावा खोटा आणि निराधार आहे. कोविन ॲपवरील नागरिकांची माहिती सुरक्षित राखण्यासाठी आम्ही वेळोवेळी, आवश्यक ती पावले उचलत असतो आणि हा डेटा सुरक्षित असल्याची खात्री करत असतो.”